Informatīvais ziņojums

“Par Eiropas Savienības Vispārējo lietu padomes 2021. gada 18. janvāra sanāksmē izskatāmajiem jautājumiem”

**Eiropas Savienības Ministru padomes sanāksmes darba kārtība**

2021. gada 18. janvārī videokonferences formātā notiks Eiropas Savienības (turpmāk – ES) Vispārējo lietu padomes (turpmāk – VLP) sanāksme. Darba kārtībā ir iekļauti šādi jautājumi:

1. Portugāles prezidentūras Eiropas Savienības Padomē prioritātes;
2. Konference par Eiropas nākotni;
3. ES koordinācija COVID-19 ierobežošanā.
4. **Portugāles prezidentūras Eiropas Savienības Padomē prioritātes**

Portugāle iepazīstinās ar savas 2021. gada pirmā pusgada prezidentūras prioritātēm. Šī ir Portugāles ceturtā prezidentūra kopš pievienošanās ES (tobrīd – Eiropas Ekonomiskas kopiena) 1986.gadā. Portugāles prezidentūras moto ir “Laiks gūt rezultātus – taisnīga, zaļa un digitāla atlabšana”. Prezidentūra izvēlējusies trīs prioritārus virzienus:

1. Veicināt Eiropas atveseļošanos, izmantojot klimata un digitālās pārejas. Uzsvars tiks likts uz veiksmīgu ES daudzgadu budžeta 2021.-2027.gadam, *RFF, NextGen*, ES Zaļā kursa īstenošanu un ES digitālās pārejas paātrināšanu.
2. Īstenot Eiropas Savienības sociālo pīlāru kā galveno elementu taisnīgas un iekļaujošas klimata un digitālās pārejas nodrošināšanai. Liela uzmanība tiks pievērsta Eiropas sociālo tiesību nozīmei pilsoņu dzīvē. 7.-8.maijā Porto tiks organizēts Sociālais samits, lai dotu politisku impulsu Eiropas sociālo tiesību pīlāra un attiecīgā rīcības plāna īstenošanai.
3. Stiprināt Eiropas stratēģisko autonomiju, saglabājot Eiropas atvērtību pasaulei. Fokuss būs vērsts uz Eiropas starptautisko līderību tirdzniecībā, kā arī uz Eiropas autonomijas aizsargāšanu, diversificējot Eiropas ražošanu, ES ārējos piegādātājus un pasaules piegādes ķēdes, lai mazinātu ES atkarību kritiskajām precēm un tehnoloģijām.

**Latvijas nostāja:**

* Latvija atbalsta Portugāles prezidentūras izvirzītās prioritātes, kuras sakrīt ar Latvijas nostāju pozīcijā Nr. 1 “Par Eiropas Savienības Padomes Stratēģisko programmu 2019.-2024. gadam”, kas tika apstiprināta Ministru kabinetā 2019. gada 30. aprīlī un izskatīta Saeimas Eiropas lietu komisijas 2019. gada 8. maija sēdē.

1. **Konference par Eiropas nākotni**

PT PRES īsi informēs par Konferences par Eiropas nākotni sagatavošanas gaitu. Šobrīd vēl nav panākta vienošanās starp ES institūcijām un dalībvalstīm par Konferences vadību, kā rezultātā formālā Konferences uzsākšana vēl nav iespējama.

**Latvijas nostāja:**

* Latvija atbalsta Konferenci par Eiropas nākotni kā iespēju veicināt dialogu ar sabiedrību par aktuāliem ES jautājumiem.
* Uzskatām, ka Konferencē jāpievēršas tam, kā praktiski uzlabot ES politikas, lai labums būtu katram iedzīvotājam. Tāpat tā būs arī iespēja izvērtēt Covid-19 pandēmijas mācības un nepieciešamos uzlabojumus.

*Ir spēkā Latvijas Republikas Nacionālā pozīcija Nr. 1 “Par Konferenci par Eiropas nākotni”, kas apstiprināta Ministru kabinetā 2020. gada 21. janvārī.*

1. **ES koordinācija COVID-19 ierobežošanā**

VLP notiks dalībvalstu diskusija par ES koordināciju COVID-19 ierobežošanā. Informatīvā ziņojuma gatavošanas brīdī Portugāles prezidentūra vēl specificējusi diskusiju jautājumus.

Sagaidāms, ka viens no galvenajiem diskusijas tematiem varētu būt ES koordinācija attiecībā uz vakcīnām un vakcināciju. Uz 11. janvāri Eiropas Zāļu aģentūra (EMA) ir autorizējusi izmantošanai ES divu uzņēmumu ražotās vakcīnas – “BioNTech/Pfizer” un “Moderna”. Iespējams, notiks arī viedokļu apmaiņa par jaunā Covid-19 paveida izplatību Apvienotajā Karalistē un Dienvidāfrikas Republikā, un nepieciešamību nodrošināt koordinētu dalībvalstu pieeju.

Vienlaikus dažādos formātos turpinās diskusijas par citiem Covid-19 koordinācijas elementiem. 2020. gada 8. decembrī Eiropas Komisija (EK) izplatīja ne-papīru 30. jūnija Padomes Ieteikuma pagaidu ierobežojumiem nebūtiskiem ceļojumiem uz ES pārskatīšanai. Latvija ir iesniegusi komentārus par EK ne-papīru. Savukārt, 2020. gada 18. decembrī EK publicēja priekšlikumu Padomes rekomendācijai “Vadlīnijas ātro antigēnu testu (*Rapid Antigen Tests, RAT*) izmantošanai, validēšanai un savstarpējai atzīšanai”. Diskusijas par šo priekšlikumu vēl nav sākušās.

**Latvijas nostāja**

* Latvija atbalsta ciešu dalībvalstu koordināciju un labās prakses apmaiņu Covid-19 pandēmijas ierobežošanai, vienlaikus saglabājot elastību nacionālo pasākumu īstenošanai.
* Latvija atbalsta ciešu dalībvalstu sadarbību un koordināciju ar vakcīnām un vakcināciju saistītajos aspektos.
* Novērtējam ES dalībvalstu apmaiņu ar labo praksi vakcinācijas procesa paātrināšanā un sabiedrības uzticības veicināšanā.
* Vēlamies skaidras komunikācijas vadlīnijas ES līmenī par vakcīnām un vakcināciju.
* Latvija aicina izstrādāt vienotus ES ieteikumus par “vakcinācijas ieguvumiem”, piemēram, par vakcinēto personu ceļošanas iespējām, nepieciešamību uzturēties, vai nepalikt karantīnā vakcinētām personām, masku lietošanu, ierobežojumu atcelšanu utt.

**2. Latvijas delegācija ES Vispārējo lietu padomes 2021. gada 18. janvāra sanāksmē**

Delegācijas vadītājs: Edgars Rinkēvičs, ārlietu ministrs.

Delegācijas dalībnieki: Sanita Pavļuta-Deslandes, vēstniece, pastāvīgā pārstāve Eiropas Savienībā;

Astra Kurme, valsts sekretāra vietniece Eiropas lietās, Eiropas Savienības direkcija;

Mārtiņš Klīve, direktors, ES koordinācijas un politiku departaments;

Māra Šteinberga, pirmā sekretāre, Antici, Latvijas Republikas Pastāvīgā pārstāvniecība Eiropas Savienībā;

Reinis Virsis-Šneiders, trešais sekretārs, Vispārējo un institucionālo lietu nodaļa.

Iesniedzējs: Ārlietu ministrs Edgars Rinkēvičs

Vīza: Valsts sekretārs Andris Pelšs

R. Virsis-Šneiders, 67016258

reinis.virsis@mfa.gov.lv